|  |
| --- |
| **3ο TENNIS HALL Lαdder Tournament 2022** |
| **ΠΕΡΙΛΗΨΗ ΠΡΟΚΗΡΥΞΗΣ** |
| Το Tennis Hall Academy-DIMITRIS PATSOURAKOS διοργανώνει το «3ο Ladder Tournament 2022».Το τουρνουά θα διεξαχθεί με τη μορφή πυραμίδας όπου κάθε παίκτης θα αγωνιστεί με όλους τους παίκτες της κατηγορίας του. Ο αριθμός των ομίλων που θα σχηματιστούν θα εξαρτηθεί από τις δηλώσεις συμμετοχής. |
| **ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ** |
| -Οι συμμετέχοντες πριν την κλήρωση θα χωριστούν σε γκρουπ δυναμικότητας με βάση το αγωνιστικό τους επίπεδο και τοπικά πρωταθλήματα που διεξήχθησαν και στη συνέχεια θα σχηματίσουν ομίλους των 10-12 ατόμων.    -Οι συμμετέχοντες έχουν δικαίωμα να δηλώσουν την κατηγορία δυναμικότητας στην οποία θέλουν να ενταχθούν. Ωστόσο η οριστική συμμετοχή τους σε κάποια κατηγορία θα κριθεί από τους διοργανωτές λαμβάνοντας υπόψιν την κατάταξη του παίκτη σε προηγούμενα ερασιτεχνικά τουρνουά που διεξήχθησαν στο Tennis Hall και σε άλλα club. Αν κάποιος παίκτης δεν συμφωνήσει με την κατηγορία που οριστικά τοποθετήθηκε από τους διοργανωτές έχει το δικαίωμα απόσυρσης της συμμετοχής του.  -Οι αγωνιστικές θα είναι προκαθορισμένες και οι αγώνες θα κανονίζονται σε συνεννόηση μεταξύ των παιχτών(Viber ή τηλεφωνικώς). |
| **ΣΥΣΤΗΜΑ ΔΙΕΞΑΓΩΓΗΣ** |
| * Στα 2 νικηφόρα set των 6 games (με tie break στους 7 πόντους σε περίπτωση ισοπαλίας 6-6).Σε περίπτωση 1-1 set θα παιχτεί super tie-break στους 10 πόντους με διαφορά 2 πόντων. * Για κάθε νίκη ο παίκτης θα λαμβάνει 15 βαθμούς στην κατάταξή του ενώ για κάθε ήττα θα λαμβάνει ένα βαθμό για κάθε game που κέρδισε.(π.χ αν κάποιος παίχτης χάσει με σκορ 63 76 θα λάβει 9 βαθμούς στην κατάταξή του). * Σε περίπτωση ισοβαθμίας δυο παικτών θα ληφθεί υπόψιν για την κατάταξη τους το μεταξύ τους αποτέλεσμα με το νικητή να λαμβάνει την καλύτερη θέση. * Ο προγραμματισμός των αγώνων θα γίνεται ύστερα από τηλεφωνική επικοινωνία των διοργανωτών με τους παίκτες. Δύναται και οι παίκτες να κανονίσουν τον μεταξύ τους αγώνα ενημερώνοντας τους διοργανωτές έγκαιρα ώστε να βρεθεί διαθεσιμότητα γηπέδου. * Όλα τα ματς θα θεωρηθούν έγκυρα εφόσον και μόνο διεξαχθούν στις εγκαταστάσεις του Tennis Hall. * Οι αγώνες θα διεξάγονται όλες τις ημέρες της εβδομάδας,πρωινές και απογευματινές ώρες. Ο τελευταίος αγώνας θα πρέπει να έχει ως ώρα έναρξης την 9η απογευματινή (21:00). * Κάθε παίκτης θα πρέπει να πραγματοποιεί τουλάχιστον έναν αγώνα ανά εβδομάδα. Σε περίπτωση που κάποιος παίκτης δεν παίξει μια εβδομάδα τότε θα κληθεί κάποια εβδομάδα να πραγματοποιήσει 2 αγώνες. * Σε περίπτωση καθυστέρησης προσέλευσης πέραν της μισής ώρας ο αγώνας κατακυρώνεται στον αντίπαλο με σκορ 6-0, 6-0. * Σε περίπτωση αποχώρησης κάποιου παίκτη τότε η διοργάνωση μπορεί να ορίσει έναν alternate, έναν αντικαταστάτη του, ο οποίος θα λάβει τη βαθμολογία και τα αποτελέσματα του παίκτη που αποχώρησε και θα πραγματοποιήσει τα υπόλοιπα ματς. * Σε περίπτωση αποχώρησης κάποιου παίκτη από το τουρνουά που δεν έχει συμπληρώσει το 50% των αγώνων του και για τον οποίο δεν έχει βρεθεί alternate, τότε όλοι οι προηγούμενοι αγώνες του ακυρώνονται και θεωρούνται χαμένοι με σκορ 6-0, 6-0 για όλους τους αντιπάλους της κατηγορίας του, ακόμα και αν κάποιους τους έχει κερδίσει. Αν έχει ξεπεράσει το 50% των αγώνων του τότε για όλα τα υπολοιπόμενα ματς, οι αντίπαλοι κερδίζουν το παιχνίδι με 6-0, 6-0 * Οι αγώνες θα διεξάγονται άνευ διαιτησίας. Ο Διευθυντής ή ο Επιδιαιτητής αγώνων, μπορούν να αποφασίσουν άνευ κλήσεως από τους παίκτες, να τοποθετήσουν διαιτησία κατά την κρίση τους. |
| **ΔΙΚΑΙΩΜΑ ΣΥΜΜΕΤΟΧΗΣ** |
| Στο τουρνουά δικαίωμα συμμετοχής έχουν όλοι όσοι:   * είναι ερασιτέχνες * δεν έχουν βαθμολογία στην Πανελλήνια Κατάταξη της ΕΦΟΑ κατά τα έτη 2017 – 2022 (εξαιρούνται αθλητές που έχουν συμπληρώσει το 35ο έτος ηλικίας και κατά την τρέχουσα αγωνιστική περίοδο της ΕΦΟΑ έχουν λιγότερους από 3 βαθμούς) * έχουν συμπληρώσει το 17 έτος της ηλικίας τους * δεν εργάζονται ως προπονητές αντισφαίρισης ή κατέχουν την προπονητική αναγνώριση της ομοσπονδίας. |
| **ΗΜΕΡΟΜΗΝΙΕΣ - ΔΗΛΩΣΕΙΣ ΣΥΜΜΕΤΟΧΗΣ** |
| **Δήλωση συμμετοχής:** τηλεφωνικά στο 6936981138 και στο e-mail:info@tennishall.gr.Στη δήλωση συμμετοχής να αναφέρονται: ονοματεπώνυμο,ημερομηνία γέννησης,τηλέφωνο και e-mail.  **Ημερομηνία δηλώσεων συμμετοχής**: έως Σάββατο 24 Σεπτεμβρίου 2022  **Ημερομηνία κληρώσεων**: Κυριακή 25 Σεπτεμβρίου 2022  **Έναρξη τουρνουά**: 26/9-2/10 1η Αγωνιστική 2022  **Προβλεπόμενη λήξη τουρνουά(απονομές):** Κυριακή 18 Δεκεμβρίου 2022 (με δυνατότητα παράτασης 2-4 εβδομάδων σε περιπτωδη κακοκαιρίας) |
| **ΚΟΣΤΟΣ ΣΥΜΜΕΤΟΧΗΣ** |
| Για το τουρνουά δε θα υπάρχει κόστος εγγραφής(sign in).Οι αγωνιζόμενοι θα πληρώνουν το κόστος χρήσης των γηπέδων το οποίο ανέρχεται σε 4€/ώρα ανά άτομο για μοκέτα και 5€/ώρα για χώμα. Σε περίπτωση χρήσης φώτων το κόστος θα είναι συμπληρωματικά 2€/ώρα ανά άτομο ακόμα και σε περίπτωση διάρκειας του αγώνα άνω της μίας ώρας.  Οι μπάλες των αγώνων θα δίνονται από τη γραμματεία του τουρνουά και θα επιστρέφονται στο τέλος του αγώνα. |
| **ΕΠΑΘΛΑ** |
| **1οι νικητές-τριες** : Κύπελλo  **2οι νικητές-τριες** : Κύπελλo  **3οι νικητές-τριες** : Κύπελλο |
| **ΣΤΟΙΧΕΙΑ ΤΟΥΡΝΟΥΑ** |
| **Διεύθυνση γηπέδων:** 2ο χλμ Π.Ε.Ο Λαρίσης-Τρικάλων (όπισθεν PAN MEGASTORE)  **Επιφάνεια γηπέδων**: 8 μοκέτες + 2 χωμάτινα  **Μπάλες :** Οι μπάλες παρέχονται από τον διοργανωτή(BABOLAT)  **Επιδιαιτητής**: Θεόδωρος Πατσουράκος  **Διευθυντής αγώνων**: Δημήτριος Πατσουράκος  **Τηλέφωνα επικοινωνίας** : 6936981138 6984831608    **Νοσοκομειακή κάλυψη**: ΠΑΝΕΠΙΣΤΗΜΙΑΚΟ ΝΟΣΟΚΟΜΕΙΟ ΛΑΡΙΣΑΣ(2410617000)  ΓΕΝΙΚΟ ΝΟΣΟΚΟΜΕΙΟ ΛΑΡΙΣΑΣ(2410230031)  **E-mail**: info@tennishall.gr  **Website**: www.tennishall.gr |